Pål H. Christiansen

Pål Herman Christiansen (født 9. september 1958 i Oslo) er en norsk roman- og barnebokforfatter.


== Biografi ==
Christiansen vokste opp på Frøen i Oslo. Han gikk barnetrinnet på Vinderen skole og ungdomstrinnet på Ris skole. Deretter gikk han på Oslo handelsgymnasium fra 1973 til 1977. 
Christiansen tok Forfatterstudiet i Bø i Telemark i 1985. Han debuterte som forfatter i 1989 med romanen Harry var ikke ved sine fulle fem, og har siden gitt ut i alt fem romaner og elleve barnebøker. I 2001 ble han tildelt Tiden-prisen for sitt forfatterskap og den poetiske kjærlighetsromanen Humle & Honning. I 2002 fikk romanen Drømmer om storhet stor oppmerksomhet i media og blant a-ha fans verden over på grunn av hovedpersonens forkjærlighet for popgruppen og særlig gitarist og låtskriver Paul Waaktaar-Savoy. Christiansen er medlem av Den Norske Forfatterforening fra 1996 
Ved siden av forfatterskapet var han frilansmedarbeider i bransjeavisen Dagligvarehandelen, der han fra 1993-2004 skrev flere hundre petiter i spalten Hermans Hjørne.
Christiansen var redaktør for bilaget Butikk i Praxis fra 1999-2005. Han driver også Forlaget Fabula.


== Bibliografi ==
RomanerHarry var ikke ved sine fulle fem, Gyldendal Norsk Forlag 1989
Neer, Tiden Norsk Forlag 1995
Kongens løv, Tiden Norsk Forlag 2000
Humle & Honning, Tiden Norsk Forlag 2001
Drømmer om storhet, Tiden Norsk Forlag 2002BarnebøkerFjodor går bananas (illustrert av Annlaug Auestad), Damm 2006
Fjodor i fritt fall (illustrert av Annlaug Auestad), Damm 2007
Fjodor og det store smellet (illustrert av Annlaug Auestad), Damm 2008
Fjodor på skolen (illustrert av Annlaug Auestad), Cappelen Damm 2009
Morten møter mamma (illustrert av Tiril Valeur), Cappelen Damm 2010
Fjodor på is (illustrert av Annlaug Auestad), Cappelen Damm 2011
Matboksen (illustrert av Tiril Valeur), Cappelen Damm 2011
Sommeren med Fjodor (illustrert av Morten N. Pedersen), Cappelen Damm 2016Mons og MonaPål H. Christiansen utviklet sammen med Morten N. Pedersen universet Mons og Mona for Opplysningskontoret for frukt og grønt (OFG) i 2010.  Der omfatter universet blant annet fire pixibøker (også som lesevideoer på youtube) ment for barn i barnehagealder.  Fra 2017 utgis disse og nye titler på Cappelen Damm. 

Mons og Mona handler mat (sammen med Morten N. Pedersen), Opplysningskontoret for frukt og grønt 2010
Mons og Mona handler mat (sammen med Morten N. Pedersen), Cappelen Damm 2017
Mons og Mona lager grønnsaksuppe (sammen med Morten N. Pedersen), Opplysningskontoret for frukt og grønt 2010
Mons og Mona lager grønnsaksuppe (sammen med Morten N. Pedersen), Cappelen Damm 2017
Mons og Mona på godtejakt (sammen med Morten N. Pedersen), Opplysningskontoret for frukt og grønt 2010
Mons og Mona smaker (sammen med Morten N. Pedersen), Opplysningskontoret for frukt og grønt 2013
Mons og Mona smaker - lydbok (sammen med Morten N. Pedersen), Cappelen Damm 2019
Mons og Mona Frukt og Grønt Aktivitetsbok (sammen med Morten N. Pedersen), Opplysningskontoret for frukt og grønt 2014
Mons og Mona lager kjøkkenhage (sammen med Morten N. Pedersen), Cappelen Damm 2017
Mons og Mona lager smoothie - med oppskrifter (sammen med Morten N. Pedersen), Cappelen Damm 2018
Mons og Mona på bondegård - lydbok (sammen med Morten N. Pedersen), Cappelen Damm 2018SakprosaKompendium i oppgaveskriving (sammen med Mads Tønnesson Andenæs og Jan B. Jansen), Bergendal Forlag 1983


== Diskografi ==
Deltar på:

Espen Beranek Holm: Mitt Ultrafiolette surfbrett, 2018


== Priser ==
Tiden-prisen 2001


== Referanser ==


== Eksterne lenker ==
Offisielt nettsted 
Forlaget Fabulas hjemmeside